Zabalgarbi

Zabalgarbi Bilbon (Bizkaia) dagoen erraustegia da. Udalerriko hego mendebaldean dago kokaturik, Alonsotegiko mugatik gertu. Bizkaia ia osoko hiri-hondakinak errausten ditu, gas naturalarekin batera, elektrizitatea sortzeko. 2014ean, Bizkaiko etxeen %30-ak kontsumitutako hein sortu zuen Zabalgarbik, 475,5 milioi kWh Zabalgarbi.eus: Hondakinek energia barriztagarria sortzeko aukerea emoten dabe.

Urte horretan, 223.344 tona hiri-hondakin erre zituen  Zabalgarbi.com: 2014ko fitxa teknikoa eta balantzea, horietatik, hiri-hondakinen %85 birziklagarria zen, eta %1,5a, arriskutsua Argia Zero Zabor: Zabalgarbik erretako hondakinen %85 birziklagarria zen eta %1,6 arriskutsua. Bestalde, Euskal Herriko karbono dioxido gehien isurtzen zuen bosgarren enpresa izan zen Zabalgarbi, urte horretan 235.000 tona isurita Argia.eus: Zabalgarbi, karbono dioxido gehien isurtzen duten enpresen artean.

Gaur egun, Euskal Herrian martxan dagoen erraustegi bakarra da.

 Errausketa prozesua 
Zabalgarbi, ziklo konbinatuko erraustegia da. Alde batetik, hondakinak errausteko lerroan, labe galdaran 30 tona hondakin erretzen dira orduko, bertatik hondakinen gasak 310 °C-ko tenperaturan eta 100 bar-etako presioan irteten delarik. Hondakinetatik etorritako gas horiek gas naturala erretzearen ondorioz sortutako gasekin batera berotzen dira berreskuratze galdara batean, 540ªC-raino, presioa berdin mantenduz. Ostean, 56 MW-tako sorgailuarekin elektrizitatea sortzen da. Beste aldetik, gas naturalaren erreketako gasek berreskuratze galdarara sartu aurretik, 43 MW-ko gas turbina mugiarazten dute Zabalgarbi.com: Zabalgarbi edo SENER sistemea.

Hortaz, Zabalgarbin sortzen den energia elektrikoaren potentzia gordina 99,5 MW-koa da, eta potentzia garbia (erraustegiak kontsumitzen duena kenduta), 94 MW-koa.

Hiri-hondakinen erreketa prozesu honek ere hainbat hondakin sortzen ditu. 2014ko fitxa teknikoaren arabera, erretzen diren hiri-hondakinen laurdena ez da gas bihurtzen eta hondakin solido gisa geratzen da labean hiru forma desberdinetan: zepak (erretzen diren hiri-hondakinen pisuaren %20,13), txatarra (%1,71) eta errautsak (%3,64). Hauek toxikoak izaten dira eta zabortegi berezietara eraman behar izaten dira. Besteak beste, Zabalgarbiko hondakinak Zalla Argia.eus: Zallako Udalak Eusko Jaurlaritzari eskatu dio hondakindegia ixteko zabortegira eraman izan dira.

 Kudeaketa 
Zabalgarbi S.A. enpresa da erraustegiaren jabe eta kudeatzailea. Enpresa horretan erakunde publiko eta pribatuetako bazkideak daude. Akzioen %65 enpresa pribatuen esku dago: Sener (%30), FCC (%30) eta Kutxabank (%5). Gainotzeko %35-a, erakunde publikoen esku: Bizkaiko Foru Aldundia (%20), Energiaren Euskal Erakundea (%10) eta Ezkerraldeko Udalerrien Mankomunitatea (%5) Zabalgarbi.com: Gure bazkideak. Gaur egun, 72 langilek egiten dute lan Zabalgarbin Zabalgarbi.com: Zabalgarbi S.A..

 Erreferentziak 

 Ikus, gainera 
 Errausketa (hondakinak)

 Kanpo estekak 

Kategoria:Bilboko eraikinak
Kategoria:Hondakinen kudeaketa Euskal Herrian